b'\n_START_ARTICLE_\nOgam\n_START_PARAGRAPH_\nOgam (Ogham) on 300-luvulta per\xc3\xa4isin oleva aakkosto, jota k\xc3\xa4ytettiin iirin ja piktin kirjoittamiseen p\xc3\xa4\xc3\xa4asiassa 400\xe2\x80\x93600-luvuilla nykyisten Irlannin ja Skotlannin alueella._NEWLINE_Yksinkertaisimmillaan ogamissa oli nelj\xc3\xa4 erilaista viiltoa, joilla kullakin esitettiin viisi kirjainta siten, ett\xc3\xa4 kirjaimessa oli yhdest\xc3\xa4 viiteen viiltoa. N\xc3\xa4in kirjaimia oli yhteens\xc3\xa4 20. Viides viiltojoukko koostui erikoiskirjaimista, jotka lienev\xc3\xa4t my\xc3\xb6hemmin kehitettyj\xc3\xa4. Ogamia on l\xc3\xb6ydetty kivist\xc3\xa4. Kirjoituksia, joista useimmat ovat lyhyit\xc3\xa4 ja sis\xc3\xa4lt\xc3\xa4v\xc3\xa4t vain nimi\xc3\xa4, tunnetaan yli 400. Niist\xc3\xa4 noin 330 on l\xc3\xb6ydetty Irlannista. Perim\xc3\xa4tiedon mukaan ogamia kirjoitettiin my\xc3\xb6s puuhun, mutta materiaali on h\xc3\xa4vinnyt._NEWLINE_Ogam on nimetty Irlannin muinaisen Ogma-jumalan mukaan.'